|  |  |
| --- | --- |
|  | **BAUSKAS NOVADA PAŠVALDĪBA** **Vecumnieku ApvienĪbas pārvalde**  Reģ. Nr. 90009115957  Rīgas iela 29, Vecumnieki, Vecumnieku pag., Bauskas nov., LV-3933  tālr. 63976100, e-pasts: parvalde@vecumnieki.lv, www.vecumnieki.lv |

Bauskas novada Vecumnieku pagastā

2023.gada 9.janvārī Nr. 1

**Radošo darbu konkursa**

**“Rudzu spēks”  
nolikums**

1. **Konkursa mērķis un uzdevums:**
   1. darīt plaši zināmas un izprotamas Meteņdienas svinības;
   2. veicināt sabiedrības izpratni par senākajām latviešu tradīcijām un iesaistīšanos šo tradīciju saglabāšanā;
   3. izmantojot vizuālās izteiksmes līdzekļus, sekmēt dalībnieku radošo izpausmi par Meteņdienas tradīciju, īpaši izceļot rudzus kā ar tās norisi saistītu spēka simbolu.
2. **Konkursa tēmas vispārīgs apraksts:**

Rudziem Meteņdienas tradīcijas norisē ir īpaša loma. Šīs labības stiebrus izmanto galvas maskas izgatavošanā maskotajam tēlam - Zemgales budēlim, kura atdzimšana saistās ar kādreizējā Vecumnieku novada teritoriju. Latviešu ticējums vēsta, ka Zemgales budēlis nes svētību un vairo auglību katrā mājā un sētā.

1. **Konkursa dalībnieki:**
   1. bērni vecumā no 7 gadiem;
   2. pieaugušie;
   3. juridiskās personas (iestādes, uzņēmumi, biedrības u.tml.).
2. **Konkursa dalībnieku sadale vecuma grupas:**
   1. 7 – 10 gadi;
   2. 11 – 15 gadi;
   3. 16 – 18 gadi;
   4. vecāki par 19 gadiem.
3. **Konkursa rīkotājs un norises vieta:**
   1. konkursu rīko Vecumnieku tautas nams sadarbībā ar Vecumnieku pagasta nodaļu;
   2. norises vieta: Vecumniekutautas nams, Rīgas iela 5, Vecumnieki, Vecumnieku pagasts, Bauskas novads, LV- 3933.
4. **Konkursa darbu veidošanas tehnika un formāts:**
   1. konkursa darbi veidojami zīmējuma, gleznojuma, grafikas, kolāžas, datorgrafikas u.tml. tehnikā;
   2. darbi iesniedzami A3 (29,7 x 42 cm) vai lielākā izmēra formātā;
   3. datorgrafikas darbus iesniedz formātā JPEG (ar izšķirtspēju 300DPI, garākās malas izmērs ne mazāka kā 1500px, faila izmērs ne lielāks par 10MB).
5. **Konkursa dalībnieku iesniedzamo darbu skaits un termiņš:**
   1. fiziskajai personai (individuāls autors) 1 darbs;
   2. juridiskajai personai (iestādes, uzņēmumi, biedrības u.tml.) līdz 10 darbiem;
   3. darbi iesniedzami līdz **2023.gada 20.maijam plkst.16:00 Vecumnieku tautas namā** Rīgas ielā 5, Vecumniekos, Bauskas novadā, LV-3933, bet datorgrafikas darbi iesniedzami sūtot tos uz e-pasta adresi: [vecumniekutn@vecumnieki.lv](mailto:vecumniekutn@vecumnieki.lv) (sk. arī 8.2.punktu).
6. **Konkursa darbu noformēšana:**
   1. darba mugurpuses labajā, apakšējā stūrī jāpielīmē vizītkarte (sk. 1.pielikumā), kurā norādāms:

8.1.1. darba nosaukums;

8.1.2. autora vārds, uzvārds (juridiskajai personai - tās nosaukums), kontakttālrunis;

8.1.3. vecums;

8.1.4. pedagoga vārds, uzvārds (aizpilda juridiskās personas);

8.2. datorgrafikas darbus iesniedz sūtot tos uz e-pasta adresi: [vecumniekutn@vecumnieki.lv](mailto:vecumniekutn@vecumnieki.lv) pievienojot vizītkarti (sk. 1.pielikumu);

8.3. juridiskās personas kopējo konkursa dalībnieku sarakstu – pieteikumu (sk. 2.pielikumu) iesniedz Vecumnieku tautas namāRīgas ielā 5, Vecumniekos, Vecumnieku pagastā, Bauskas novadā, LV-3933, vai sūtot to uz e-pasta adresi: [vecumniekutn@vecumnieki.lv](mailto:vecumniekutn@vecumnieki.lv)līdz 2023.gada 20.maijam plkst.16:00.

1. **Konkursa darbu vērtēšanas kritēriji:**
   1. autora personiskā attieksme un domas atklāsme;
   2. darba atbilstība tēmai;
   3. oriģinalitāte un radošs risinājums;
   4. mākslinieciskā izpildījuma kvalitāte.
2. **Konkursa darbu vērtēšana:**
   1. darbus vērtēs komisija, kuras sastāvā iekļauti nozares speciālisti. Tās sastāvu izveido Bauskas novada pašvaldības iestādes “Vecumnieku apvienības pārvalde” vadītājs;
   2. katrā vecuma grupā ar Atzinības rakstu tiks apbalvoti 1., 2., 3. vietas ieguvēji. Katras vecuma grupas labāko darbu autori saņems piemiņas balvas;
   3. absolūtajā vērtējumā 1.-3. vietu ieguvēji saņems naudas balvas (1.vieta – 200 EUR; 2.vieta – 150 EUR; 3.vieta – 100 EUR) pēc nodokļu nomaksas;
   4. pēc konkursa vērtēšanas komisijas ieskatiem var tikt pasniegti Pateicības raksti par piedalīšanos;
   5. pēc konkursa vērtēšanas komisijas ieskatiem var tikt pasniegtas veicināšanas balvas.
3. **Konkursa laureātu apbalvošana:**
   1. 2023.gada 3.jūnijā plkst. 13:00;
   2. konkursa rezultāti tiks publicēti Vecumnieku apvienības pārvaldes mājaslapā www.vecumnieki.lv;
   3. atbilstoši epidemioloģiskajiem nosacījumiem laureātu apbalvošanā var būt izmaiņas.
4. **Citi noteikumi:**
   1. konkursa rīkotāji iesniegtos darbus var izmantot izstādes izveidošanai, dažāda veida prezentācijas nepieciešamībām, publicēt laikrakstos, žurnālos, atsaucoties uz darba autoru, saskaņā ar normatīvo aktu prasībām;
   2. pasākuma laikā dalībnieki var tikt fotografēti vai filmēti, fotogrāfijas un audiovizuālais materiāls var tikt publiskots nekomerciālām vajadzībām;
   3. par piešķirto, bet klātienē nesaņemto balvu, nodošanu adresātiem jāvienojas ar konkursa rīkotājiem;
   4. pieteikums konkursam apliecina, ka dalībnieka pārstāvis piekrīt minētajiem noteikumiem.
   5. personas datu apstrāde tiek nodrošināta saskaņā ar Bauskas novada pašvaldības privātuma politiku, sk. Bauskas novada pašvaldības mājaslapā <https://www.bauska.lv/lv/pasvaldiba/privatuma-politika>.
5. **Kontaktinformācija:**

Jana Goževica–Vecumnieku tautas nama vadītāja*,* tālr. 28297049,

e-pasts [vecumniekutn@vecumnieki.lv](mailto:vecumniekutn@vecumnieki.lv).

Pārvaldes vadītājs *(paraksts)* D.Šileika

1.pielikums

Radošo darbu konkursa

“Rudzu spēks” nolikumam

|  |  |
| --- | --- |
| Autora vārds, uzvārds |  |
| Vecums |  |
| Darba nosaukums |  |
| Pedagoga vārds, uzvārds |  |
| Izglītības iestāde |  |
| Kontakttālrunis, e-pasts |  |

2.pielikums

Radošo darbu konkursa

“Rudzu spēks” nolikumam

|  |  |
| --- | --- |
| Juridiskā persona | Tālrunis, e-pasts |

|  |  |  |  |  |
| --- | --- | --- | --- | --- |
| NR. | AUTORA VĀRDS,  UZVĀRDS | VECUMS | DARBA  NOSAUKUMS | PEDAGOGA VĀRDS, UZVĀRDS |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |